Συντεταγμένες: 48°52′41.81″N 2°20′13.08″E﻿ / ﻿48.8782806°N 2.3369667°E﻿ / 48.8782806; 2.3369667

Το **9ο Δημοτικό Διαμέρισμα του Παρισιού** (γαλλικά: Le 9e arrondissement de Paris ) είναι ένα από τα 20 διαμερίσματα της πρωτεύουσας της Γαλλίας. Η περιοχή συνήθως αναφέρεται ως Ένατο.

Το διαμέρισμα, που ονομάζεται και διαμέρισμα της Όπερας, βρίσκεται στη δεξιά όχθη του ποταμού Σηκουάνα. Περιλαμβάνει πολλά μέρη πολιτιστικού, ιστορικού και αρχιτεκτονικού ενδιαφέροντος, όπως η Όπερα Γκαρνιέ, όπου στεγάζεται η Όπερα του Παρισιού, η Λεωφόρος Οσμάν και τα μεγάλα πολυκαταστήματα Γκαλερί Λαφαγιέτ και Πρεντάν. Το διαμέρισμα διαθέτει πολλά θέατρα και μουσεία, όπως το Μουσείο της Ρομαντικής Ζωής και το Μουσείο Γκυστάβ Μορώ προς τα βόρεια. 

Μαζί με το 2ο και το 8ο διαμέρισμα, φιλοξενεί ένα από τα επιχειρηματικά κέντρα του Παρισιού, που βρίσκεται γύρω από την Όπερα.

Τοποθεσία και πρόσβαση
----------------------

Χάρτης του 9ου διαμερίσματος
Συγκοινωνία: Μετρό και Προαστιακός
Το 9ο διαμέρισμα βρίσκεται στη δεξιά όχθη του Σηκουάνα. Συνορεύει στα ανατολικά με το 10ο διαμέρισμα, στα δυτικά με το 8ο, στα βόρεια με το 18ο και στα νότια με το 2ο διαμέρισμα.Το διαμέρισμα εξυπηρετείται ιδιαίτερα από τις δημόσιες συγκοινωνίες, καθώς περιλαμβάνει 19 σταθμούς μετρό που βρίσκονται στο εσωτερικό ή στην άκρη της περιοχής. Οι γραμμές του μετρό 7 και 12 οδηγούν μέσω ή κατά μήκος του 9ου διαμερίσματος.

Ιστορικά στοιχεία
-----------------

Τα σημερινά όρια του 9ου διαμερίσματος χρονολογούνται από το 1860, σύμφωνα με το νόμο της 16ης Ιουνίου 1859, που διεύρυνε το Παρίσι και αύξησε τα δημοτικά διαμερίσματα από 12 σε 20.

Η περιοχή οφείλει το όνομά της στην όπερα Λε Πελετιέ (εγκαινιάστηκε το 1821 και καταστράφηκε σε πυρκαγιά το 1873) και όχι στην όπερα Γκαρνιέ (που εγκαινιάστηκε το 1875).

Δημογραφικά στοιχεία
--------------------

Το 9ο διαμέρισμα έφθασε στον κορυφαίο πληθυσμό του το 1901, όταν είχε 124.011 κατοίκους. Από τότε, το διαμέρισμα έχει προσελκύσει ευρέως την επιχειρηματική δραστηριότητα. Ως αποτέλεσμα, ο πληθυσμός το 1999 ανέρχονταν σε 55.838 κατοίκους, ενώ το διαμέρισμα διέθετε 111.939 θέσεις εργασίας.

| Έτος | Πληθυσμός | Πυκνότητα
(κάτ. ανά χμ²) |
| --- | --- | --- |
| 1872 | 103.767 | 47.600 |
| 1901 | 124.011 | 56.912 |
| 1954 | 102.287 | 46.921 |
| 1962 | 94.094 | 43.182 |
| 1968 | 84.969 | 38.994 |
| 1975 | 70.270 | 32.249 |
| 1982 | 64.134 | 29.433 |
| 1990 | 58.019 | 26.626 |
| 1999 | 55.838 | 25.626 |
| 2009 | 60.275 | 27.649 |

Συνοικίες
---------

Οι 4 συνοικίες του 9ου διαμερίσματος
Κάθε ένα από τα 20 διαμερίσματα του Παρισιού χωρίζεται σε 4 συνοικίες. Οι 4 συνοικίες του 9ου διαμερίσματος:

* Συνοικία Σαιν-Ζωρζ
* Συνοικία Σωσέ-ντ'Αντέν
* Συνοικία Φωμπούρ-Μονμάρτρη
* Συνοικία Ροσεσουάρ

Σύμφωνα με την επίσημη αρίθμηση των συνοικιών του Παρισιού, οι συνοικίες του 9ου διαμερίσματος έχουν τους αριθμούς από 33 έως 36.

Σημεία ενδιαφέροντος
--------------------

Πλας Πιγκάλ, πίνακας του Μαρσέλ Λεπρέν, 1925
* Η Όπερα Γκαρνιέ

* Η Βιβλιοθήκη-μουσείο της Όπερας
* Παρίσι Ολυμπιά, αίθουσα συναυλιών και θεαμάτων
* Τα Φολί-Μπερζέρ. Γαλλικό θέατρο (μιούζικ – χωλ) του 19ου και των αρχών του 20ού αιώνα, διάσημο για τις παραστάσεις καμπαρέ.
* Το Καζινό ντε Παρί, ένα από τα πιο διάσημα μουσικά θέατρα (μιούζικ – χωλ) του Παρισιού.
* Το ίδρυμα Ντον-Τιέρ, βιβλιοθήκη στην οικία του Αδόλφου Θιέρσου.
* Το Μέγαρο Ντρουό, αίθουσα δημοπρασιών.
* Το πολυκατάστημα Γκαλερί Λαφαγιέτ
* Το πολυκατάστημα Πρεντάν
* Το Μουσείο Τεκτονισμού
* Το Μουσείο Γκρεβέν, μουσείο κέρινων ομοιωμάτων.
* Το Μουσείο Γκυστάβ Μορώ. Το σπίτι του συμβολιστή ζωγράφου Γκυστάβ Μορώ έχει γίνει μουσείο αφιερωμένο στη ζωή και στο έργο του.
* Το Μουσείο Αρωμάτων
* Το Μουσείο της Ρομαντικής Ζωής
* Τμήματα της περιοχής Πιγκάλ
* Οι εμπορικές στοές του 9ου διαμερίσματος είναι ενδιαφέρουσες τόσο για τη διάταξη και την αρχιτεκτονική τους (από τον 19ο αιώνα) όσο και για τα καταστήματά τους. Οι πιο όμορφες είναι η στοά Ζουφρουά και η στοά Βερντώ.

Δρόμοι και πλατείες
-------------------

* Η λεωφόρος Οσμάν
* Η πλατεία Πιγκάλ

Παραπομπές
----------

1. ↑  «Populations légales 2019» Εθνικό Ινστιτούτο Στατιστικής και Οικονομικών Μελετών. 12  Ιανουαρίου 2022.
2. ↑ . «legifrance.gouv.fr/Code général des collectivités territoriales, sur Légifrance».
3. ↑ . «museevieromantique.paris.fr/en».
4. ↑ . «parisdigest.com/paris-news/paris-arrondissement-9.htm».
5. ↑  Pierre Pougnaud, 4 siècles d'architectures et d'histoire, Éditions du Moniteur, 1980, 160 p.
6. ↑ . «museefm.org/collections.htm».
7. ↑ . «musee-parfum-paris.fragonard.com/visites-activites/».
8. ↑ . «parisinfo.com/paris-museum-monument/100263/Passage-Jouffroy».
9. ↑ . «parisinfo.com/paris-museum-monument/100258/Passage-Verdeau».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **9ο Δημοτικό Διαμέρισμα Παρισιού** |

* Η ιστοσελίδα του Δημαρχείου του 9ου διαμερίσματος (γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 240096269
* GND: 4638542-3
* SUDOC: 029239834
* BNF: cb11975581q (data)

 |

 |